Porzana parva

thumb |Porzana parva

 Porzana parva 
 Descrission 
La Porzana parva (schiribila) a l'é 'n cit osel acquàtich ëd la famija dij Ràlid, longh 18-20 cm. A l'ha 'l bech curt e drit, giàun con la base rossa, le piòte vërde e ij dij longh. La coa a l'é curta e a l'ha dle strìe bianche e nèire sota. A-i é na gran diferensa an tra ij doi sess: ël mas-cc a l'ha le part superior brun olivastr, la facia e le part inferior gris pera. Le fumele a l'han la gola bianca, le part inferior color giàun crema, e mach la facia grisa. Ij giovo a smijo a le fumele ma con la facia e 'l pét pì ciàir. La caraterìstica pì amportanta për arconòss-la a l'é che ij fianch a son nen strià, a diferensa dj'àutre specie 'd schiribile.

 Ambient 
A viv ant ij cané spess, ant le borne e le zòne ùmide d'eva dossa, dzortut cole con eve basse e na bon-a quantità 'd vegetassion. A l'é motoben sbaruvos e a l'é pi bel sentilo che vëddlo. A fà 'l nil a 10-150 cm da l'eva, ant na piataforma 'd cane sùite, e a duverta 4-8 euv an magg-giugn. L'incubassion a dura 21 di e ij cit a chërso an 45-50 di. A mangia dzortut inset, larve, cite lumasse e smens.

 Distribussion 
A nidìfica ant l'Euròpa oriental e l'Asia ossidental, da la Gërmania e la Polònia a l'Ucraina e la Russia. A migra vers l'Àfrica setentrional e sub-saharian-a për l'invern. An Italia a l'é 'n nidificant ràir e localisà, con na pcita popolassion (5-20 cobie) ant la Pian-a Padan-a sentral-oriental, e quaich cobie an Toscan-a e Sicilia. A l'é classificà "Carent ëd Dàit" (DD) ant la Lista Rossa Italian-a. A l'é protegiù da la Diretiva Osej (Anes I).

 Arferiment bibliogràfich për chi a veul fé dj'arserche pì ancreuse 

 Porzana parva Scopoli, 1769

Categorìa:Porzana